text: حکومت ہند کی وزارت سیاحت کے سکریٹری جناب یوگیندر ترپاٹھی کی قیادت میں ایک اعلیٰ سطحی وفد اور ہندوستان کی سیاحت کی صنعت سے تعلق رکھنے والے متعدد شراکت داروں نے اس نمائش میں شرکت کی۔ شو میں بھارت پر مرکوز متعدد سرگرمیوں کا اہتمام کیا گیا، جن میں ‘‘فوکس آن انڈیا اور کنزیومر سمینار، بھارت کی ثقافتی کارکردگی، انڈین کلینری ڈمونسٹریشن اور بھارت کے کھانوں کا ذائقہ وغیرہ شامل تھا۔ وزارت سیاحت کے سکریٹری نے شو کے دوران تجارت سے متعلق کلیدی سیشن میں امریکہ کے متعدد سیاحت کے اہم پیشہ وروں کے ساتھ ملاقات کی اور ان سے امریکہ میں بھارت کی پوزیشن بہتر بنانے میں ان سے تعاون کی درخواست کی۔ نیویارک اسٹاک ایکسچینج میں کلوزنگ بیل تقریب کے دوران ہندوستان کی عزت افزائی کی گئی ۔